СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя ЕТ „Никола Попов” инвестиционно предложение за „Разширение на съществуващо предприятие за преработка на земеделска продукция, включащо: монтиране на 3 броя сотриращи машини, аспирационна техника, дооборудване на съществуваща поточна линия за слънчогледово фино почистване и обелване на растенията, линия за пълнене в големи торби и линия за торби тип „отворена уста”; монтиране на модулен комплекс за термична газификация на биомаса с комбинирано производство” с местоположение: ПИ с идентификатор 24030.501.3374 по КК и КР на гр. Дулово се определя като разширение и изменение на инвестиционно предложение в обхвата на т. 7, буква буква „а” – „производство на растителни и животински масла и мазнини” от Приложение 2 към чл. 93, ал. 1, т. 1 и 2 от ЗООС. Част от новопредвидените дейности самостоятелно попадат в обхвата на т. 3, буква „а” – „промишлени инсталации за производство на електроенергия, пара и топла вода (невключени в приложение № 1)” от Приложение 2 на Закона.

На основание чл.93, ал.1, т.2 от Закона ИП подлежи на преценяване необходимостта от извършване на ОВОС. 

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 6130/15.12.2015 г.
Копие на писмото е изпратено в Община Дулово.

